b'\n_START_ARTICLE_\nEmpiri\xc4\x8dna literarna veda\n_START_PARAGRAPH_\nZa empiri\xc4\x8dno literarno vedo oz. znanost (ELZ) je zna\xc4\x8dilen kontekstualni pristop k literaturi. Predmet preu\xc4\x8devanja v ELZ je mno\xc5\xbeica literarnih besedil in njihovih razli\xc4\x8dnih prenosov v druge medije ter literarnih dejavnosti, ki so povezane z njimi. To so proizvajanje ali produkcija, posredovanje ali distribucija, sprejemanje ali recepcija ter obdelovanje. Uporablja kvalitativne in kvantitativne metode. Eden od pristopov je sistemski pristop.'